钦定古今图书集成/明伦汇编/闺媛典/第319卷 > 皇清五十二 > 江世旦妻沈氏
## 钦定古今图书集成/明伦汇编/闺媛典/第319卷 > 皇清五十二 > 江世旦妻沈氏

按《钱塘县志》：“沈氏，名玉舜，江世旦妻。旦，文昭公孙也。以病瘵死，氏自缢者再，姑慰止之。性孤异，不事铅华，凡遇侪辈，谐笑若将浼焉。好黄老家言，尝讽论不辍。母以父任诖误，将挈氏同之父所，虑不肯行，诱之登舟，密戒榜人使夜发，天将明，至石门矣。氏痛号，竟索舟归。岁洊饥，姑性颇严，脱簪钏衣服，佐以织纴，二年” 无饥寒色。后父母兄嫂相继客死，氏经营窀穸，封树丘墓如人子。年五十卒，守节二十二年。